**Referat**

**VKR-møde torsdag d. 17. oktober 2018**

*Næste møde onsdag d. 05. december 2018 kl. 19:00 – 21:00*

**Til stede:**

VKR - AH - Arne Hendrichsen (formand og referent)

BLDR - AH – Arne Hendrichsen

Borgerforeningen - KN – Klavs Nielsen

Støtteforeningen - BC – Berith Christensen

Jagtforeningen - JH - Jens Højrup

Krocketklubben og

Veteranbilklubben - OI – Ove Iversen

Menighedsrådet - JJ - Jørgen Johansen

Byrådet - HM – Henning Madsen

- MR – Majbrit Rasmussen

**Afbud**

Idrætsforeningen - SJ – Susanne Jensen

Bobklubben - BM - Betty Merrild

**Fraværende**

Hallen - Helge Jensen

**Gennemgang af referat fra sidste møde:**

Referatet godkendt uden yderligere kommentarer.

**VKR:**

Siden sidste møde har AH talt med Varde kommune og Naturstyrelsen om bord/bænke-sættene på rastepladsen ved Filsø (dem med ryglæn). De er produceret af Naturstyrelsen selv, og derfor ikke tilgængelige for os.

Billund kommune har ikke sponseret opsætning af bord/bænke-sæt iflg AHs undersøgelser.

AH har været i kontakt med Ernst Thomsen i Skjoldbjerg. Han laver også bord/bænke-sæt med ryglæn, men har ingen færdige p.t. Han kontakter AH, når et eksemplar er produceret til fremvisning. Pris 2200,-

Søren Brink har givet en pris på materialer til underlag, sættene kan stå på. 3 stk. underlag på 3x3 meter løber op i 4000,- plus moms leveret på skolegrunden.

SJ har sendt et nyt forslag til AH i dag.

**Følgende beslutning blev ført til referat**:

Alle, der har forslag til, hvordan bord/bænke-sættene kan se ud, skal senest 28. november sende sit/sine forslag til AH, som vil sende de indkomne forslag til VKR-deltagerne straks derefter. På mødet 05. december tages endelig stilling til, hvilket/hvilke sæt, der skal indkøbes. VKR har 37.000 til rådighed, så det er ikke nødvendigt at søge tilskud for at kunne etablere møblering af skolegrunden.

JJ mindede om, at vi gennem kommunen skal undersøge, hvorvidt opsætning af bord/bænke kan komme i konflikt med Exner-fredningen på skolegrunden.

JH spurgte til, hvordan mødet om haludnyttelsen var gået. Ingen af de tilstedeværende havde deltaget, og idet HJ ikke var kommet til VKR-mødet, måtte svaret henstå til et senere tidspunkt. Deltagerne drøftede mulige konsekvenser af kommunens ønske om bedre udnyttelse af de eksisterende halfaciliteter..

KN oplyste, at Borgerforeningen fremadrettet vil være tovholder på uddeling af ”Velkomst-opmærksomhed” bestående af en flaske vin og en blomst. Samtidigt vil man udlevere en lille ”Velkomst-brochure”, som alle foreningerne skal bidrage med tekst til. AH vil samle materialet, efterhånden som han modtager det. Borgerforeningen vil starte 01. januar 2019, og vil forinden have rådført sig, hvor tilflytning af nye borgere evt. vil kunne oplyses. **Alle borgere i Vesterhede opfordres til at rette henvendelse til Borgerforeningen, Claus, når man finder ud af, at nye mennesker er flyttet til byen.**

HJs forslag sidste gang om et fællesmøde, hvor foreningernes bestyrelser præsenterer, sig er udsat til behandling til næste VKR-møde, idet HJ ikke var tilstede.

**BLDR:**

Referatet fra BLDR-møde 28. august findes vedhæftet dette referat.

Der er kommet indbydelse fra Landdistrikternes Fællesråd til et ”Topmøde” i Egtved (se vedhæftet). OI deltager på VKRs vegne.

Energistyrelsen har den 28. september 2018 offentliggjort en opdateret version af kortet over de adresser, som er tilskudsberettigede i forhold til bredbåndspuljen 2018. Det berører ingen adresser i vores område. Det nye kort kan ses på <https://bredbaandspulje.ens.dk/>

**Borgerforeningen:**

Sæsonens bankoaftener starter fredag den 26. oktober. Borgerforeningen, Idrætsforeningen og Jagtforeningen afholder hver 3 bankoaftener i vinterens løb med en pause i perioden slut-november til midt-januar. Bankoaftenerne vil snart blive annonceret på hjemmesiden.

Den 02. december afvikles det traditionsrige arrangement ”1. søndag i advent”. Det plejer at være velbesøgt, og det håber man vil gentage sig i år. Alle er velkomne. Læs mere på hjemmesiden.

**Idrætsforeningen:**

Intet indlæg pga afbud

**Haludvalget:**

Intet indlæg pga fravær

**Bobklubben:**

Intet indlæg pga afbud

**Krocketklubben:**

Det kører som det plejer. Hejnsvig Krocketklub er ophørt, hvorfor

3 – 4 nye ansigter er startet i Vesterhede. OI oplyser, at der er plads til flere medlemmer, og at alle er velkomne til at komme til et prøvespil.

Sæsonen slutter lørdag den 27. oktober.

**Menighedsrådet:**

Der er snart valg til Menighedsrådet i Vesterhede. Det har været muligt igen denne gang at stille en fuldtallig kandidatliste, og JJ forventer at ingen egentlig valghandling bliver nødvendigt, da der ikke er flere kandidater, end der er brug for.

Indtil videre fastholder JJ sine ”præstedage” på tirsdage, da en del mennesker kigger indenfor i kirken til en kop fyraftenskaffe og en sludder.

JJ har opsøgt henved 100 husstande i byen, for at få svar på en række spørgsmål med kirkeligt indhold, om de adspurgtes meninger/holdninger.

Det har vist sig, at der ingen konfirmation bliver i Vesterhede i 2019. De 5 – 6 unge mennesker ønsker at blive konfirmeret sammen med deres skolekammerater i Hejnsvig. De tilstedeværende gav alle udtryk for, at det er vigtigt for Vesterhede, at fremtidens unge vælger at blive konfirmeret i vores egen kirke. En konfirmationsdag er en festdag for hele lokalsamfundet.

**Veteranbilklubben**:

Er startet op i Vesterhede for 18 år siden. Julefrokosten afholdes den 26. november.

Den 12 – 14. april 2019 har Citroën-klubben i Danmark jubilæum, som fejres i Vesterhede.

**Støtteforeningen**

Der holdes Mikro-marked søndag den 28. oktober, og der er enkelte ledige stande. Der udover kaldes til samling den 10. november til Mortensaften.

Sparekassen i Vorbasse har rettet henvendelse til Støtteforeningen, om hjælp til borddækning onsdag den 24. oktober. Det giver en indtægt på 100,- pr time pr mand til foreningen.

**Jagtforeningen**:

Afslutningsskydningen den 08. september med efterfølgende spisning var en succes med 32 deltagere, der nød det gratis måltid.

**Byrådet:**

Et enigt byråd har vedtaget budgettet for 2019.

Der bliver tale om investeringer til forbedringer i normeringerne og til efteruddannelse i dagtilbud og vuggestuer samt til nye vuggestuepladser.

Der afsættes midler til at Vestre Skole kan blive moderniseret og opdateret. Det er også besluttet at gennemføre helhedsplanen ved Hejnsvig Skole.

Reglen om reduceret tilskud til lokaleleje for 25-plus-deltagere på kulturområdet bortfalder, således der fremover ydes normalt tilskud for alle aldersgrupper.

Region Syddanmarks øgede undersøgelser vedr. forureningen af Grindsted kaster flere kommunale opgaver af sig, hvilket der nu er taget højde for.

Budgetforliget indeholder endvidere en beslutning om et servicecheck af hele den kommunale forvaltning med det sigte at give en besparelse for det kommende år på 12 mio kroner.

**Diverse:**

Der var ingen emner til debat.

***Næste møde onsdag d. 05. december 2018 kl. 19:00 – 21:00***

Ove lægger hus til, og han og Arne sørger for forplejningen

Kommende mødedatoer:

Onsdag 05. december 2018 - Onsdag 20. februar 2019 - Onsdag 08. maj 2019